Eins og undanfarin ár mun körfuknattleiksdeild Fjölnis , í samvinnu við Hópbíla ehf. , standa fyrir stórmóti fyrir yngstu iðkendur körfubolta þ.e.a.s. fyrir drengi fædda 1995 og síðar og stúlkur fæddar 1994 og síðar . Mótið verður helgina 26. - 27. nóvember og verður leikið í íþróttamiðstöðinni Dalhúsum , íþróttahúsi Borgaskóla og í íþróttahúsi Rimaskóla . Met þátttaka var á mótinu í fyrra . Auk þess að leika nokkra leiki munu mótsgestir fara í bíó , taka þátt í kvöldvöku , fara í sund , sporðrenna pizzum o.s.frv . Þátttaka tilkynnist til Benedikts Guðmundssonar í síma 897-8311 eða bg@fjolnir.is fyrir 11. nóvember n.k .